Festival cvetanja trešanja u Vašingtonu
Ove godine obeležava i stogodišnjice dolaska japanskih trešanja u Vašington 
Arti Kabade je prvi put sa prijateljima na festivalu trešnjinog cveta Ove godine se obeležava 100 godina od kako je gradonačelnik Tokija poklonio 3000 mladica trešnje američkoj prestonici u znak prijateljstva Japana i Sjedinjenih Država. Samo nešto više od 100 stabala je preživelo. Kasnijih godina u aleji trešanja zasađeno je još stabala koja je poslala japanska vlada ili su nove sadnice dobijane kalemljenjem. Francuskinja An Julberg, koja je u Sjedinjene Države došla pre šest godina, kaže da joj je drago što u Vašingtonu vidi sve više turista iz Japana, samo godinu dana posle razornog cunamija koji je pogodio tu zemlju. Festival cvetanja trešanja sastoji se od niza događaja od kojih mnogi slave japansku kulturu. U Nacionalnom muzeju gradjevinarstva, nastupa dečija plesna grupa Šizumi Kodomo iz Merilenda. Članovi grupe, deca iz raznih zemalja promovišu ples kao univerzalni jezik. Numera je počela koreografijom Šizumi Šigeto Manale, koja je ukomponovala japanske pokrete i različite vrste američkih plesova. Pored ostalog ovde vam se pruža prilika da obučete japanska kimona, koja su doneta iz Nacionalnog dečijeg muzeja. Predstavnica muzeja Lisa Mari Rajder kaže da je ideja da se deca zainteresuju za japansku kulturu. Festival trešnjevog cveta nudi deci i puno aktivnosti za učenje japanskih veština koje odražavaju kulturu te zemlje. Filipina Džudet Prudi pomaže ćerki da od drvenog štapića i papira napravi lutku. Kejtlin Hinkel se zabavlja jednim drugim projektom. Festival trešnjevog cveta, kojim se odaje priznanje američko-japanskom prijateljstvu, traje do kraja aprila.